വിവാദമായ കര്ഷക നിയമങ്ങള് പിന്വലിച്ചിലെങ്കില് ഡല്ഹി അതിര്ത്തികളില് വന് പ്രക്ഷോഭം ഉയരും കേന്ദ്രസര്ക്കാറിന് താക്കിതുമായി ഭാരതീയ കിസാന് യൂനിയന് നേതാവ് ന്യൂഡല്ഹി: വിവാദമായ കര്ഷക നിയമങ്ങള് പിന്വലിച്ചിലെങ്കില് ഡല്ഹി അതിര്ത്തികളില് വന് പ്രക്ഷോഭം ഉയരുമെന്ന പ്രഖ്യപനവുമായി ഭാരതീയ കിസാന് യൂനിയന് നേതാവ് രാകേഷ് ടികായത്. സമരം തുടങ്ങി ഒരു വര്ഷം തികയുന്നതുമായി ബന്ധപ്പെട്ടാണ് ഈ താക്കിത്. നവംബര് 26 വരെ കേന്ദ്രസര്ക്കാറിന് സമയമുണ്ട്. നവംബര് 27 മുതല് പ്രക്ഷോഭം തുടരുന്ന ഡല്ഹി അതിര്ത്തികളില് ഗ്രാമങ്ങളില് നിന്നും കര്ഷകര് അവരുടെ ടാക്ടറുകളില് എത്തിച്ചേരും. സമരം ശക്തിപ്പെടുത്തുകയും ഉറച്ച കോട്ട നിര്മിക്കുകയും ചെയ്യും രാകേഷ് ടികായത് ട്വിറ്ററില് കുറിച്ചു. രണ്ടുദിവസത്തിനിടെ ടികായത് കേന്ദ്രത്തിന് നല്കുന്ന രണ്ടാം താക്കീതാണ് ഇത്. ഡല്ഹി അതിര്ത്തികളില് നടക്കുന്ന പ്രക്ഷോഭ പരിപാടികളെ ബലം പ്രയോഗിച്ച് നീക്കിയാല് പ്രത്യാഘാതങ്ങള് നേരിടേണ്ടി വരുമെന്ന് കഴിഞ്ഞ ദിവസം ടികായത് അറിയിച്ചിരുന്നു. ബലം പ്രയോഗിച്ച് കര്ഷക സമരങ്ങളെ ഇല്ലാതാക്കാന് നോക്കിയാല് രാജ്യത്തെ സര്ക്കാര് ഓഫിസുകളെല്ലാം ധാന്യച്ചന്തകളാക്കുമെന്നും, ടെന്റുകള് പെളിച്ചു നീക്കിയാല് പൊലീസ് സ്റ്റേഷനുകളും ജില്ലാ മജിസ്ട്രേറ്റ് ഓഫിസുകളും സമര കേന്ദ്രങ്ങള് ആക്കുമെന്നുമായിരുന്നു ടികായത്തിന്റെ താക്കീത്. Tags